Вещно право

-Вещното право е част от гражданското право, което дава правна уредба на отношенията по придобиване, упражняване и защита на правото на собственост и другите вещни права.

Има много нормативни актове, които съдържат разпоредби в тази насока - закон за собствеността, за държавната и общинска собственост, за земеделските земи и др. Разпоредби за собствеността има и в Конституцията.

Видове вещи: движими и недвижими; родово определени и индивидуално определени; главна вещ и принадлежност

Недвижими: земята, растенията, сградите и други постройки и всичко, което по естествен начин или от действието на човека е прикрепено трайно към земята или постройката. Останалите вещи, включително и енергията са движими вещи.

Видове вещни права: 

1. пълно вещно право - то е правото на собственост

2. ограничени вещни права - вещни права върху чужда вещ: право на собственост, право на строеж, право на надстрояване и пристрояване, сервитути. Огр. вещни права включват възможност за въздействие върху чужда вещ в по-ограничени рамки, отколкото правото на собственост.

Сервитути означава право да се използва чужда вещ за определени цели /за пътека, за прокарване на вода/.

Правото на собственост е гарантирана и призната от закона възможност на едно лице да владее, да ползва и да се разпорежда с определена вещ и да иска от други лица да се въздържат от действие върху нея.

Собственика има три правомощия:

1. владение - упражняване на фактическата власт върху вещ;

2. право на ползване - включва правото да се използва вещта, съгласно нейното предназначение и да се получават добиви от нея;

3. право на разпореждане - възможност да се прехвърли правото на собственост върху друго лице с т. нар. разпоредителни сделки, при които собственикът изгубва своето право на собственост. Разпореждане има и когато собственикът се отказва от правото на собственост или с фактическо действие - унищожаване на вещта. 

Придобиване право на собственост може да стане с правна сделка /продажба, дарение и др./ по давност и   по други начини, определени в закона.

-По давност - ако се владее една вещ от едно лице в определен период от време /при недвижими вещи - 10 г., а при движими - 5 г./, веща се придобива по давност. За недвижими имоти се прави т. нар. обстоятелствена проверка.

-Не може да се придобие по давност вещ, която е публично държавна, публично общинска собственост.

-При сделки с недвижими имоти се изисква нотариална форма, но когато се прехвърля право на собственост от държавата или общината, достатъчна е писмената форма.

Изгубване право на собственост - ако друг го придобие или собственика се откаже от него  /има определен ред за отказ от собственост от недвижими имоти/

Защита на право на собственост - може да стане със способите на гражданското право. В закона за собствеността са предвидени три иска:

-собственикът може да иска вещта си от всяко лице, което я владее или държи, без да има основание за това;

-собственикът може да иска прекратяване на всяко неоснователно действие, което му пречи да упражни своето право;

-Може да иска определяне границите между своя и съседни имоти.

Освен това защита на правото на собственост е предвидена и по наказателен ред - кражба, присвояването са престъпления и се наказват с предвидените за тях наказания.

Собствеността може да принадлежи на държавата, на общините, на юридическо лице /включително и кооперации/ и на граждани.

Принципно положение е, че всички видове собственост се ползват с еднаква възможност за развитие и закрила.

Собствеността на държавата и общините е публична и частна. Вещите, които са публична собственост не участват в оборота, а тези, които са  частна - участват

Собственост на физическо или юридическо лице - те могат да притежават всички вещи, без тези които са изключително държавна собственост /например подземни богатства, републикански пътища, крайбрежна плажна ивица и др./ или които са публична общинска или публично държавна собственост.

Правото на собственост може да принадлежи не само на един правен субект, а на повече /от всички видове/, тогава имаме собственост. В този случай собствениците притежават идеална част от веща

Всеки собственик участва в ползите и тежестите на общата вещ, съобразно своята част.

Винаги може да се иска делба на съсобствен имот. Делбата може да бъде съдебна или доброволна.
